wickkiey/tamil-wikipedia-chunked huggingface dataset:
# ஆன்டிகுவா குவாத்தமாலா

**ஆன்டிகுவா குவாத்தமாலா** (*Antigua Guatemala*) குவாத்தமாலா நாட்டின் மத்திய உயர்நிலங்களில் உள்ள ஒரு நகரம் ஆகும். ஆன்டிகுவா குவாத்தமாலா என்றால் "பழைய குவாத்தமாலா" என்று பொருள். இந்நகரம் யுனெஸ்கோவின் உலகப் பாரம்பரியக் களமாக அறிவிக்க்கப்பட்டுள்ளது. இங்கு 34,685 மக்கள் வாழ்கின்றனர் (2007 கணக்கெடுப்பு).
# தமிழர் விளையாட்டுகள் (அண்மைய காலம்)

தமிழ்நாட்டு நாட்டுப்புறங்களில் அண்மைய காலம் வரை, குறிப்பாக 1950 வரை விளையாடப்பட்ட விளையாட்டுகளை அறிஞர் பெருமக்கள் பலர் தொகுத்து எழுதியுள்ளனர். அவற்றின் தொகுப்பாக இந்தக் கட்டுரையில் 200 விளையாட்டுகள் அகரவரிசையில் தொகுக்கப்பட்ட பின்னர் வகைப்படுத்தித் தரப்பட்டுள்ளன.
# தமிழர் விளையாட்டுகள் (அண்மைய காலம்)

## விளையாட்டின் தன்மை

தன்மையை நோக்கி இந்த 200 விளையாட்டுகளைப் பகுத்துப் பார்த்தால் 22% நடிப்பு, 21% தொடுதல், 20% உடல்-திறன், 15% குறி-அடித்தல், 13% ஒளிவு-மறைவு, 10% உல்லாசத் திளைப்பு, 7% மூளையைப் பயன்படுத்தும் உத்தி, 5% ஊழ்-அமைவு, 5% போர்த்திறம் என்னும் வகைப்பாட்டில் அமையும். (இந்தப் பாகுபாட்டில் சில விளையாட்டுகள் பலவகையான பாகுபாட்டில் இணைந்துள்ளன.)
# தமிழர் விளையாட்டுகள் (அண்மைய காலம்)

## சிறுவர் (பையன்கள்)

### கைத்திறன்

1. அச்சுப்பூட்டு
1. கிட்டிப்புள் 29, 39, 40, 45
1. கோலி (குண்டு) 29, 39, 45
1. குச்சி விளையாட்டு 39 (எல்லா வயதினரும், ஆண் பெண் இருபாலாரும்)
1. குதிரைக் கல்லு 39
1. குதிரைச் சில்லி 29
1. சச்சைக்காய் சில்லி 29
1. சீச்சாங்கல் 39
1. தெல்லு (தெல்லுருட்டான்) 29, 39, 43, 45
1. தெல்லு (தெல்லு எறிதல்) 39
1. பட்டம் 39
1. பந்து, பேய்ப்பந்து 29, 45
1. பம்பரம் 29, 39, 45, 60
1. மல்லு 40
1. வில்லுக்குச்சி 39
# தமிழர் விளையாட்டுகள் (அண்மைய காலம்)

## சிறுவர் (பையன்கள்)

### கால் திறன்

1. ஆனமானத் திரி
1. கரணப்பந்து
1. குதிரைக்குக் காணம் காட்டல் 29
1. கொக்கு விளையாட்டு 39
1. கோழிக்கால் 39
1. தை தக்கா தை 45
1. நடைவண்டி ஓட்டம்
1. நொண்டி 45
1. பச்சைக் குதிரை 29, 39, 45
1. பொய்க்கால் நடை, கொட்டாங்குச்சி நடை 39
1. மந்தி ஓட்டம் 45
1. மாட்டுக்கால் தாண்டல் 43
1. மூக்குப்பிடி (துரத்திப் பிடி) 43
# தமிழர் விளையாட்டுகள் (அண்மைய காலம்)

## சிறுவர் (பையன்கள்)

### அணி விளையாட்டு

1. ஓடுசிக்கு 39
1. சூ விளையாட்டு 29, 39
1. நாடு பிரித்து
1. பந்து, பிள்ளையார் பந்து 29,39, 45
1. பூச்சொல்லி 45
1. மதிலொட்டி 39
1. மந்திக் குஞ்சு 43
1. வண்டி உருட்டல்
# தமிழர் விளையாட்டுகள் (அண்மைய காலம்)

## சிறுவர் (பையன்கள்)

### குழு விளையாட்டு

1. அணில் பிள்ளை (29)
1. ஆடும் ஓநாயும் (39)
1. உயிர் கொடுத்து (39)
1. கல்லுக்குச்சி 39
1. காக்கா கம்பு 39
1. காக்கா குஞ்சு 39
1. குச்சிக்கல் 29
1. குரங்கு விளையாட்டு 39
1. கோட்டான் கோட்டான் 39
1. கோழிக்குஞ்சு 29
1. தவளை விளையாட்டு 0
1. நாலுமூலைக் கல் 29
1. மரக்குரங்கு 29
1. வண்ணான் தாழி 29
1. வண்ணான் பொதி 45
# தமிழர் விளையாட்டுகள் (அண்மைய காலம்)

## சிறுவர் (பையன்கள்)

### நீர் விளையாட்டு

1. காயா பழமா 39
1. நீரில் தொடல் 29
1. நீரில் விழுதல் 45
# தமிழர் விளையாட்டுகள் (அண்மைய காலம்)

## சிறுவர் (பையன்கள்)

### கண்டுபிடி

1. உருண்டை திரண்டை (39)
1. சீப்பு விற்கிறது 39
# தமிழர் விளையாட்டுகள் (அண்மைய காலம்)

## சிறுவர் (பையன்கள்)

### உல்லாசம்

1. ஊதல்
1. கால் தூக்கிற கணக்கப்பிள்ளை 35, 39, 45
1. சீத்தடி குஞ்சு 39
1. தோட்டம் (விளையாட்டு) 29
1. பஞ்சு வெட்டும் கம்போடா 29
# தமிழர் விளையாட்டுகள் (அண்மைய காலம்)

## சிறுமியர்

### உடல்-திறன்

1. சில்லு (சில்லி) 29, 39, 45
# தமிழர் விளையாட்டுகள் (அண்மைய காலம்)

## சிறுமியர்

### கைத்திறன்

1. கல் பிடித்தல் 39
1. சுண்டு முத்து 39
1. தட்டாங்கல் 29,39,40, 45
# தமிழர் விளையாட்டுகள் (அண்மைய காலம்)

## சிறுமியர்

### உல்லாசம்

1. இதென்ன மூட்டை (29)
1. கிளி செத்துப்போச்சு (39)
1. ஊதாமணி (29)
1. என் உலக்கை குத்து குத்து (29)
1. ஒருபத்தி இருபத்தி (45)
1. ஒளிதல் (4)
1. குச்சு குச்சு ரங்கம்மா 45
1. குறிஞ்சி வஞ்சி 29
1. கொடுக்கு 39
1. சிறுவீடு விளையாட்டு 39
1. சோத்துப்பானை (சோற்றுப்பானை) 39
1. ராட்டு பூட்டு 45
1. தவிட்டுக் குஞ்சு 45
1. பிஸ்ஸாலே பற 39
1. பூசனிக்காய் விளையாட்டு 39, 45
1. பூப்பறி விளையாட்டு 4
1. பூப்பறிக்க வருகிறோம் 29, 39
1. பூப்பூ புளியம்பூ 39
1. மச்சிலே யாரு 39
1. மத்தாடு 39
1. மோரு விளையாட்டு 39
1. வேடிக்கை விளையாட்டு 45
# தமிழர் விளையாட்டுகள் (அண்மைய காலம்)

## சிறுமியர்

### கலை விளையாட்டு

1. கும்மி 29, 39
# தமிழர் விளையாட்டுகள் (அண்மைய காலம்)

## இருபால் இளைஞர்

### உடல் திறன்

1. ஊதுமுத்து (39)
1. உயிர் எழுப்பு (39)
1. ஐந்து பந்து (39)
1. எலியும் பூனையும் (39)
1. கல் எடுத்தல் 39
1. கல்லா மண்ணா 39
1. கல்லுக் கொடுத்தான் கல்லே வா 39
1. குஞ்சு விளையாட்டு 29
1. குத்து விளையாட்டு 39
1. துரத்திப் பிடி 43
1. தூண் விளையாட்டு 29
1. தொடு விளையாட்டு 29, 39
1. நாலு மூலை விளையாட்டு 45
1. நிலாப்பூச்சி 29, 39, 45
1. நெல்லிக்காய் (பாடித் தொடுதல்) 4
1. பாரிக்கோடு 29
1. புலியும் ஆடும் 29
1. மரங்கொத்தி 29
1. மல்லர் கம்பம் 0
1. மலையிலே தீப்பிடிக்குது 39
1. மாங்கொழுக்கட்டை 45
# தமிழர் விளையாட்டுகள் (அண்மைய காலம்)

## இருபால் இளைஞர்

### உல்லாசம்

1. ஊஞ்சல் (40, 41)
1. ஈசல் பிடித்தல் (39)
1. உப்பு விற்றல் (41)
1. ஒருகுடம் தண்ணி ஊத்தி – விளையாட்டு
1. கரகர வண்டி 39
1. கள்ளன் போலீஸ் 39
1. காற்றாடி 4, 39, 45
1. கிய்யா கிய்யா குருவி 39
1. கிழவி விளையாட்டு 39
1. கிறுகிறு மாம்பழம் 45
1. குலையா குலையா முந்திரிக்காய் 22, 39
1. சங்கிலி விளையாட்டு 4
1. தட்டான் பிடித்தல் 45
1. தட்டை 0
1. நடிப்பு விளையாட்டு (தண்ணீர் சேந்துகிறது) 29
1. பந்து, எறிபந்து 39
1. பந்து, பிடிபந்து 43
1. பன்னீர்க்குளம் (விளையாட்டு) 29
1. பூக்குதிரை 29
1. வண்டி உருட்டல் 39
# தமிழர் விளையாட்டுகள் (அண்மைய காலம்)

## இருபால் இளைஞர்

### உத்தித் திறன்

1. உப்பு வைத்தல் (45)
1. எண் விளையாட்டு (39)
1. ஓடுகுஞ்சு 39
1. கண்ணாம்மூச்சி 29, 45
1. கிச்சுக் கிச்சுத் தம்பலம் 29
1. கொப்பரை கொப்பரை 39
1. தந்தி போவுது தபால் போவுது 39
1. நிலாக் குப்பல் 29
1. பாக்குவெட்டியைக் காணோமே 29
1. மாது மாது 39
# தமிழர் விளையாட்டுகள் (அண்மைய காலம்)

## இருபால் இளைஞர்

### ஊழ்த்திறன் (திருவுளம்)

1. ஒற்றையா இரட்டையா (39, 45)
1. கண்கட்டி விளையாட்டு 39
1. மோதிரம் வைத்தல் 29
1. ராசா மந்திரி 0
# தமிழர் விளையாட்டுகள் (அண்மைய காலம்)

## இருபால் இளைஞர்

### ஊழ்த்திறன் (திருவுளம்)

#### பட்டவர் தெரிவு

1. ஓ… சிய்யான் 45
1. பருப்பு சட்டி (விளையாட்டு) 29
1. புகையிலைக் கட்டை உருட்டுதல் 29
# தமிழர் விளையாட்டுகள் (அண்மைய காலம்)

## காளையர்

1. அடிமுறை (60)
1. இளவட்டக்கல் (39)
1. கிளித்தட்டு (0)
1. சடுகுடு (கபடி) 4, 29, 39, 45
1. சல்லிக்கட்டு (பாய்ச்சல் காளை) 39
1. சிலம்பம் 17, 25, 30, 32, 33, 41, 60, 63
# தமிழர் விளையாட்டுகள் (அண்மைய காலம்)

## கன்னியர்

1. அம்மானை (40) ஒருவர் ஆடுவது சங்ககாலப் பந்து விளையாட்டு. மூவர், ஐவர் எனக் கூடிப் பாட்டுப் பாடிக்கொண்டு ஆடுவது அம்மானை விளையாட்டு.
# தமிழர் விளையாட்டுகள் (அண்மைய காலம்)

## முதியோர்

1. ஆடுபுலி (45)
1. ஓட்டம் 39
1. கட்ட விளையாட்டு 37
1. கைச்சில்லி 29, 39
1. சூது தாயம் 39
1. தாயம் 102, 104, 106, 112,
1. திரிகுத்து 39
1. துரும்பு 45
1. நட்சத்திர விளையாட்டு 29
1. பரமபதம் (விளையாட்டு) 0
1. பல்லாங்குழி 29, 39, 40, 45
1. முக்குழியாட்டம் 39
# தமிழர் விளையாட்டுகள் (அண்மைய காலம்)

## பாப்பா விளையாட்டு

1. அந்தக் கழுதை இந்தக் கழுதை (39)
1. அய்யன் கொம்பு (39)
1. அட்டலங்காய் புட்டலங்காய் (29)
1. அத்தளி புத்தளி (39)
1. உப்பு மூட்டை
1. கிள்ளாப் பறண்டி 39
1. தட்டலங்காய் புட்டலங்காய் 39
1. தென்னைமரம் விளையாட்டு (ஐலேலம் ஐலகப்பல் விளையாட்டு) 39
1. நடைவண்டி
1. நான் வளர்த்த நாய்க்குட்டி 45
1. பருப்பு கடை (விளையாட்டு) 29, 39
# தமிழர் விளையாட்டுகள் (அண்மைய காலம்)

## எல்லாரும் விளையாடும் விளையாட்டு

### கலை விளையாட்டு

1. கரகம் 40
1. கழியல் 29
1. கழைக்கூத்து 40
1. காவடி 40
1. கோக்கழிக் கட்டை 0
1. வர்மம் 60
# தமிழர் விளையாட்டுகள் (அண்மைய காலம்)

## எல்லாரும் விளையாடும் விளையாட்டு

### விழா விளையாட்டு

1. உரிமரம் (39)
1. உரியடி
1. கார்த்திகை விளக்கு 45
1. கார்த்திகைச் சுளுந்து 39, 41, 45
1. தைப்பாவை 4
1. பரணி பரணி 39
1. பாரி வேட்டை 39
1. பானை உடைத்தல் 39
1. புலியாட்டம் 39
1. பொம்மைச்சீட்டு 39
1. மஞ்சள் நீர் விளையாட்டு 39
1. மாட்டுப் பந்தயம் 40
1. மூணுகட்டை 39
1. மோடி விளையாட்டு 39
# தமிழர் விளையாட்டுகள் (அண்மைய காலம்)

## எல்லாரும் விளையாடும் விளையாட்டு

### சொல் விளையாட்டு

1. கேலி 45
1. பூக்குதிரை 29
1. பூச்சொல்லி 45
1. மொழி விளையாட்டு 4
1. ரானா மூனா தண்டட்டி 39
# கண்புரை அறுவைச் சிகிச்சை

** கண்புரை அறுவை** *(Cataract surgery)* என்பது மாந்தக் கண்ணில் உருவாகிய காட்சி மறைக்கும் இயற்கையான படிக வில்லையை (இது கண்புரை எனப்படுகிறது) நீக்கும் மருத்துவச் செயல்முறையாகும். அகவை முதிரும்போது வளர்சிதை மாற்றங்களால் படிகவில்லை நாரிழைகளில் கண்புரை உருவாகி அதன் ஒளிபுகும் தன்மையைக் குறைத்து பார்வைக் குறைபாட்டை அல்லது பார்வையிழப்பை ஏற்படுத்துகிறது. அகவை முதிர்வு மாற்றங்களால் ஏற்படும் இந்தக் கண்புரை மட்டுமன்றி, இளங்குழவிகளும் பிறப்புவழி கண்புரையுடன் பிறப்பதுண்டு. நேரடி கண்நேர்ச்சியாலோ (கண்விபத்தாலோ) கண்சொட்டு மருந்துகளாலோ, குறிப்பாக பருவகங்களின் (steroids) நெடுங்காலப் பயன்பாட்டாலோ கண்புரை உருவாகலாம். அகச் சிவப்புக் கதிர்களுக்கும் நுண்ணலைக் கதிர்வீச்சுக்கும் நெடுங்காலத்துக்கு ஆட்பட்டாலும்கூட கண்புரை உருவாகும். பலரின் முதல் அறிகுறிகளாக விளக்குகளின் ஒளிக்குக் கன்பளிச்சிடுதல், இரவில் சிறுவிளக்கொளிக்கும் கண்பளிச்சிடுதல், குறைவான ஒளிமட்டங்களிலும் கண்கூசுதல் ஆகியவை அமைகின்றன. கண்புரை அறுவையின்போது, நோயாளியின் இயற்கையான புரையமைந்த வில்லை செயற்கை வில்லையால் மாற்றி வில்லையின் ஒளிபுகம் தனமை மீட்கப்படுகிறது.  
இயற்கையான வில்லை அறுவையால் நீக்கப்பட்டதும், செயற்கை கண்ணக வில்லை பொருத்தப்படுகிறது (கண்மருத்துவர்கள் இதைப் "பதிக்கப்படுகிறது" என்கின்றனர்). கண்புரை அறுவை கண் மருத்துவரால் இதய மின்னலை வரைவிவழிக் கண்காணிப்புடன் அறுவையரங்கில் அல்லது மருத்துவ மனையில் செய்யப்படுகிறது. இதற்கு விழிவெளியுறை அல்லது விழிப்பின்னுறை விழிமேலுறைப் பகுதி மரத்துபோகச் செய்யப்படுகிறது. இம்முறை நோயாளிக்கு மிகவும் ஏந்தானதாகும். ஏறத்தாழ 90% அறுவைகள் நல்ல பார்வையுடனும் மிகக் குறைந்த சிக்கலுடனும் வெற்றிகரமாகச் செய்யப்படுகின்றன. கவனிப்பாக குறைந்தது ஆறு மணி நேரத்துக்குள் பகல் நேரத்தில் குறைந்த இடையீட்டுடனும் உயர் பொறுப்புடனும் மிகச் சிறிய துணிப்புடனும் மிக விரைவான அறுவைக்குப் பிந்திய மீட்புடனும் கண்புரை அறுவை உலகெங்கும் செய்யப்படுகிறது.
# கண்புரை அறுவைச் சிகிச்சை

## முதன்மை அறுவை முறைகள்

இரண்டு முதன்மையான அறுவைமுறை வகைகள் உலகெங்கும் வழக்கில் உள்ளன. முதல் அறுவைமுறை வில்லைக் குழம்பாக்கம் எனப்படுகிறது; இரண்டாவது அறுவைமுறையில் இருவகை புறவிழியுறை கண்புரை பிரிப்புகள் (புவிகபி- ECCE) அமைகின்றன. பெரும்பாலான அறுவைகளில் கண்ணக வில்லைகள் பொருத்தப்படுகின்றன. 2 முதல் 3 மிமீ அளவு வில்லைப் பிரிப்புக்குப் பொதுவாக மடிதகவு வில்லைகளும் பெரிய புறவிழியுறை பிரிப்புக்கு மடியாத வில்லைகளும் பொருத்தப்படுகின்றன. வில்லைக் குழம்பாக்க அறுவை முறையில் 2முதல் 3 மிமீ அளவு பிரிப்பே பயன்படுவதால் இப்பிரிப்பு அல்லது துணிப்பு தையல் போடாமலே மூடப்படுகிறது. புவிகபி (ECCE) முறை 10 முதல் 12 மிமீ வரையிலான பெரிய புரைபிரிப்பை பயன்படுத்துவதால் இப்பிரிப்பு தையல்வழியாகவே மூடப்படுகிறது. இதனால் இது கையால் செய்யும் சிறுபிரிப்பு கண்புரை அறுவையாக (கைசிகஅ-MSICS) மாற்றிச் செய்யப்படுகிறது.
அகவிழியுறை கண்புரை பிரிப்பு முறை வில்லைக் குழம்பாக்க முறையாலும் புறவிழியுறை கண்புரை பிரிப்பு முறையாலும் காலாவதி ஆகிவிட்டது.  
வளர்ச்சியுற்ற நாடுகளில் வில்லைக் குழம்பாக்க முறையே பரவலாகப் பயன்படுகிறது. இம்முறையின் கூடுதலான செலவாலும் வில்லைக்குழம்பாக்க எந்திரத்தின் கூடுதல் விலையாலும்அதைச் சார்ந்த கழிதகவுக் கருவியாலும் புவிகபி- ECCE முறையும் கைசிகஅ –MSICS முறையும் வளரும் நாடுகளில் பரவலாகப் பயன்படுகிறது.
# கண்புரை அறுவைச் சிகிச்சை

## முதன்மை அறுவை முறைகள்

### அறுவைமுறையின் பல்வேறு வகைகள்

கண்புரை அறுவைக்காக பல்வேறு அறுவை முறைகள் பயன்படுகின்றன:  
- வில்லைக் குழம்பாக்க முறை (*phaco*)வளரும் நாடுகளில் பரவலாகச் செய்யப்படும் நுட்பமாகும்.
- கையால் செய்யும் சிறுபிரிப்புக் கண்புரை அறுவை முறை (கைசிகபுஅ-MSICS):  
- புறவிழியுறைக் கண்புரை பிரிப்பு முறை (புவிகபி-ECCE): இம்முறை இயற்கையான வில்லை முழுவதையும் பிரித்து நீக்க பின்னமையும் மீள்தகவு வில்லையுறை கண்ணக வில்லையைப் பொருத்துவதற்காக முழுமையாக விடப்படுகிறது. இம்முறையில், விழிப்படலத்திலோ அல்லது வெண்விழியிலோ 10 முதல் 12 மிமீ அளவுக்குப் பெரிய ஓட்டையிட்டு அதன்வழியாக கையால் முழுவில்லையையும் பிரிக்கின்றனர். இதற்குப் பெரிய ஓட்டையும் தையலும் தேவைப்பட்டாலும், வன்புரைக்கும் வில்லைக் குழம்பாக்க முறை சிக்கலானதாகவும் அமையும்போது, நோயாளிகளுக்கு உரிய நிலைமையை அறிவித்துவிட்டு இந்த மரபான அறுவைமுறையை மேற்கொள்ளலாம்.
- அகவிழியுறைக் கண்புரை பிரிப்பு முறை (அவிகபி) வில்லையையும் வில்லைச் சூழ்ந்த வில்லையுறையையும் ஒரே துண்டாகப் பிரிக்கிறது.
- பெம்டோநொடி ஒருங்கொளி முறை வில்லைக் குழம்பாக்க முறையை விட சில நன்மைகள் உள்ல முறையாகக் கருதப்படுகிறது.  
குளிர்நிலைக் கண்புரை பிரிப்பு முறை அல்லது தாழ்வெப்பநிலைக் கண்புரை பிரிப்பு முறை அவிகபி- ICCE முறையின் ஒரு வடிவமேயாகும். இதில் நீர்மக் காலகத்தால் (குளிராக்கப் பொருளால்) வில்லை உறைய வைக்கப்படுகிறது.
# கண்புரை அறுவைச் சிகிச்சை

## புரைக் கண்ணாடி

புரை கண்ணாடி கடினமானதாக இருக்கும். உருவங்கள் இயல்பை விட பெரியதாகத் தெரியும். பக்கப்பார்வை குறைவாக இருக்கும். இந்தக் குறைகளைச் சரிசெய்ய கண்ணக வில்லைகள் பொருத்தப்படுகின்றன.
# கண்புரை அறுவைச் சிகிச்சை

## கண்ணக வில்லை

தீங்கற்ற நெகிழியால் செய்யப்பட்ட கண்ணக வில்லை (en: Intraocular Lens (IOL)) , அறுவையின்போது கண்ணில் பொருத்தப்படுகிறது. இது கருவிழி ஒட்டுக்கண்ணாடி போல் அல்லாது, கண்ணுக்குள் நிலையாகப் பொருத்தப்படுவதால், கண்ணுக்கு எவ்வகை ஊறும் ஏற்படாது. உடல் அசைவுகளினால் வில்லை தன் இருப்பை விட்டு விலகாது.
# கண்புரை அறுவைச் சிகிச்சை

## கண்ணக வில்லை

### கண்ணக வில்லையின் நன்மைகள்

- பெரும்பாலும் எட்டப்பார்வைக்கு கண்ணாடி அணிய வேண்டிய தேவையில்லை. ஒரு சில நோயாளிகளுக்குத் தெளிவான பார்வைக்குக் கண்ணாடி அணிய வேண்டிய நிலை ஏற்படலாம்.
- பொருள் உருவங்கள் இயல்பாக ஏற்றம் இறக்கமின்றி தெளிவாகத் தெரியும்.
- முழுப் பார்வையையும் விரைவில் பெறலாம்.
# கண்புரை அறுவைச் சிகிச்சை

## தையல் இல்லாத நவீன சிகிச்சை

இம்முறையில் கண்ணில் 5 மில்லி மீட்டர் அளவிற்கு சிறிய துவாரம் போடப்படுகிறது. அல்ட்ராசோனிக் அலைகள் (Ultrasonic waves) உதவியுடன் புரை லென்ஸ் சிறு துகள்களாக உடைக்கப்பட்டு, ஊசியின் உதவியுடன் வெளியே எடுக்கப்படுகிறது. பிறகு இதற்காகவே சிறப்பாக செய்யப்பட்ட ஐ.ஓ.எல் லென்ஸ் கண்ணில் பொருத்தப்படுகிறது.  
சிறிய துவாரத்தின் வழியே அறுவை சிகிச்சை செய்யப்படுவதால் தையல் போட வேண்டிய அவசியம் இல்லை. காயம் விரைவில் குணமாகிவிடும்.
# கண்புரை அறுவைச் சிகிச்சை

## தையல் இல்லாத நவீன சிகிச்சை

### தையல் இல்லாத நவீன சிகிச்சையின் நன்மைகள்

- இம்முறையில் புரை முற்றும் வரை காத்திராமல் ஆரம்பத்திலேயே அறுவை சிகிச்சை செய்யலாம்.
- சிறிய துவாரத்தின் வழியே அறுவை சிகிச்சை செய்யப்படுகிறது.
- தையல் போடத் தேவையில்லை. கண்ணில் எரிச்சல் ஏற்படாது. நீர் வடியாது, தையல் பிரிக்கும் அவசியமும் ஏற்படாது.
- அதிக நாட்கள் ஓய்வு எடுக்கத் தேவையில்லை. விரைவில் பணிகளைச் செய்யமுடியும்.
- அதிக நாட்கள் சொட்டு மருந்து உபயோகிக்கத் தேவையில்லை.
- அறுவை சிகிச்சை முடிந்த மறுநாள் அல்லது ஒரு நாள் கழித்து வீடு திரும்பலாம்.
- அடிக்கடி பரிசோதனைக்கு வரவேண்டிய அவசியம் இல்லை. ஒருமுறை மட்டும் மறு பரிசோதனைக்கு சென்றால் போதுமானது
- ஒரு மாதத்திற்குப் பின் நிலையான பார்வையைப் பெறலாம்.
- அறுவை சிகிச்சை முடிந்து ஒரு வாரம் கழித்து தொலைக்காட்சி பார்க்கலாம். புத்தகம் படிக்கலாம்.
# கண்புரை அறுவைச் சிகிச்சை

## குறிப்பு

- கண்ணில் கோளாறு ஏற்பட்டால் உடனடியாக அருகிலுள்ள கண் மருத்துவரை அணுக வேண்டும். ஒரு கண் மருத்துவரால் மட்டுமே பார்வையை சிறந்த முறையில் பாதுகாக்க முடியும்.
- நோயாளி தையல் இல்லாத நவீன சிகிச்சைக்குத் தகுதியானவரா என்பதைக் கண் மருத்துவரே தீர்மானம் செய்ய முடியும்.
# கண்புரை அறுவைச் சிகிச்சை

## மேலும் காண்கo

- கண் அறுவை மருத்துவம்
- ஆப்பிரிக்கக் கண்புரை அறுவைத் திட்டம்
- இமாலயக் கண்புரை அறுவைத் திட்டம்
# கண்புரை நோய்

**கண்புரை** (*cataract*) என்பது கண் வில்லையில் (*lens*) ஒளி ஊடுருவும் தன்மையைக் (transparency) குறைக்கும் ஒரு நிலைமை ஆகும். கண்ணில் திரை விழுந்துள்ளது என்றும் சொல்வதுண்டு. திரை என்றால், தோல் சுருக்கம் / கண்புரை என்று இரு பொருள் கொள்ளலாம். கண்புரைகள் தன் இயல்பு நிலையிலிருந்து மாற்றமடைந்த ஒருவித புரதத்தால் ஆனவை; இவை விழித்திரையில் (retina) விழும் ஒளியின் அளவைக் குறைக்கவோ அல்லது முழுமையாகத் தடுக்கவோ செய்கின்றன. இது பெரும்பாலும் முதிர்ந்த வயதில் ஏற்படக்கூடிய ஓர் நிலை ஆகும். அச்சமயத்தில் அவர்களின் கிட்டப்பார்வை கூடுதலாகிக் கண்வில்லை சற்றே மஞ்சளாக மாறி ஒளிபுகா வண்ணம் இருப்பதைக் காணவியலும். அவர்களுக்கு நீல நிறத்தைக் காண்கின்ற திறனும் குறையும். பல ஆண்டுகள் ஆன பின்பும் கண்புரை (பெரும்பாலும்) பெரியளவு தீங்கு விளைவிப்பதில்லை என்றாலும் புரை முற்றிய பின்பு விழித்திரையை அடையும் ஒளியின் அளவு வெகுவாகக் குறைந்து பார்வையில் குறைவோ பார்வை முற்றிலும் பறிபோகக்கூடிய நிலையோ ஏற்படலாம். இதை அறுவை சிகிச்சை மூலம் சரி செய்யலாம். பொதுவாக இது இரு கண்களிலும் ஏற்படுமாயினும் ஒரு கண்ணிற்கும் மற்றொன்றிற்கும் இடையே கால இடைவெளி இருக்கும்.  
இந்தியாவில் பார்வைக்குறைபாடுடன் இருப்பவர்களின் எண்ணிக்கை 68 லட்சம். இதில் 63 விழுக்காடு பேர் கண்புரை நோயால் பாதிக்கப்பட்டுள்ளார்கள்.  
வயதானவர்களுக்கு ஏற்படும் கண்புரை (*senile cataract*) முதலில் சற்று ஒளிபுகாத்தன்மையுடன் துவங்கி, வில்லை பெருத்து, பின்னர் முழுமையும் ஒளி புகாவண்ணம் சுருங்கும் தன்மையானது. தவிர **மார்காக்னிய கண்புரை** (*Morgagnian cataract*), கண்வில்லையின் புறப்பகுதி (*cortex*) பால் போன்ற திரவமான வகையில் மாறித் தடிப்பை உண்டாக்கும்; இதனால் கண்வில்லையின் உறை உடைபட்டு வழியலாம். சரியாகச் சிகிட்சை அளிக்கப்படாவிட்டால் குளுக்கோமா என்ற கண் நோய் உருவாகிடக் காரணமாக அமையும். சில முதிர்ந்த கண்புரையில் வில்லையை இணைத்திருக்கும் தசைநார்கள் உள்ளேயோ வெளியேயோ இடம் பெயரலாம். அவ்வாறு தானாகவே வெளியே நகர்ந்தால் ஓரளவு ஒளி உட்புகுமாதலால் அதனை இறைவனின் வரமாகப் பழங்காலத்தினர் கருதினர்.  
ஆங்கிலத்தில் இதன் பெயரான காடராக்ட் என்பது இலத்தீனில் நீர்வீழ்ச்சி என்பதற்கான சொல் *cataracta* என்பதிலிருந்து வந்தது. தெளிவான நீர் ஓர் அருவியிலிருந்து கொட்டும்போது வெண்மையாகக் காட்சியளிப்பது போன்று கண்பார்வை மங்கலை இது குறிக்கிறது. பேச்சுவழக்கில் ஆங்கிலத்தில் இது *முத்து* (pearl,pearl eyed) என்று அழைக்கப்படுகிறது.
# கண்புரை நோய்

## அறிகுறிகளும் நோய்த்தன்மையும்

கண்புரை முதிர்ந்த நிலையில் பார்வை முற்றிலும் குறைபடுகிறது. துவக்கக் காலங்களில் கண்பார்வையில் சற்றே திறன் குறைந்து வெளிச்சமான பொருட்களைக் காண்கையில் கண் கூசும். இரவு நேரங்களில் வண்டி ஓட்டுபவர்கள் எதிர்வரும் வாகனங்களின் ஒளியால் அவதியுறுவர். ஒளிமாறுபாடுகளைக் கண்டறியும் திறன் பாதிக்கப்படும். இதனால் நிழல்கள், வண்ண மாற்றங்கள், வரிவடிவங்கள் காண்பது கடினமாகும். இந்த அறிகுறிகளைக் காணின் கண்மருத்துவர் ஒருவரை நாடுதல் வேண்டும்.  
நகரப்பகுதிகளில், சர்க்கரைநோய் போன்ற காரணிகளால் புரை தோன்ற வாய்ப்புகள் உள்ளவர்கள் தெருவிளக்கினைச் சுற்றி ஓர் ஒளிவட்டம் கண்டால், அதிலும் ஒரு கண்ணில் மட்டும், கண்மருத்துவரை நாடுதல் மிகவும் தேவையாகும்.
# கண்புரை நோய்

## காரணிகள்

கண்புரை நோய் பலவித காரணங்களால் வருகின்றன:
- புற ஊதாக்கதிர்களுக்கு நெடுங்காலமாகக் கண்ணை வெளிப்படுத்துவது
- சர்க்கரை நோயின் தாக்கம்
- இரத்த அழுத்த நோயின் தாக்கம்
- பயங்கரமான அடி
இவை கண்வில்லையின் புரதங்களில் மாற்றங்களை ஏற்படுத்துகின்றன. பிறக்கும்போது அல்லது மிக இளமையில் கண்புரை ஏற்படுவது மரபுவழியினால் குடும்பத்தின் வரலாறு காரணமாக அமையும்.  
தவிர கண்ணிற்கு ஏற்படும் காயங்களாலும் ஏற்படலாம். ஐசுலாந்து விமான ஓட்டிகளிடம் நடத்தப்பட்ட ஆய்வு ஒன்றின்படி வணிக விமானங்களை ஓட்டுபவர்களிடம் கண்புரை வருவதற்கு மற்றவர்களை விட மூன்று மடங்கு வாய்ப்பு உள்ளதாகக் கண்டறியப்பட்டுள்ளது. இது வான்வெளியில் அவர்கள் கூடுதல் கதிர்வீச்சிற்கு எதிர்படுவதால் நிகழ்வதாக ஆய்வு கூறுகிறது. இதேபோல அகச்சிவப்புக் கதிர்களுக்கு எதிர்பட்ட கண்ணாடி ஊதுபவர்கள் போன்றோரும் இதே போன்ற வாய்ப்பினைக் கொண்டுள்ளனர். நுண்ணலைக் கதிர்களும் கண்புரை வரக் காரணமாகும். ஒவ்வாமை நிலைகளும் சிறுவர்களிடையே புரைநோய் வரக் காரணமாக அமைந்துள்ளது.  
கண் புரை முழுமையாகவோ அல்லது பகுதியாகவோ, வளர்ந்து கொண்டோ அல்லது நிலையாகவோ, மென்மையாகவோ அல்லது வலிதாகவோ இருக்கலாம்.  
ஸ்டீராய்ட் போன்ற சில மருந்துகளும் கண்புரை தோன்றக் காரணிகளாக அமைகின்றன.  
கண்புரை மையப்புரை (*nuclear*), புறத்துபுரை (*cortical*), முதிர்ந்த புரை (*mature*), மிகமுதிர்ந்த புரை (*hypermature*) என வகைப்படுத்தப்படுகின்றன. மேலும் அவற்றின் இடத்தைப் பொறுத்து வெளிப்புறப் புரை (பெரும்பாலும் மருந்துகளால்)) மற்றும் உட்புறப் புரை (பெரும்பாலும் வயதானவர்களிடையே) எனவும் பிரிக்கப்படுகின்றன.
# கண்புரை நோய்

## புரையின் வகைகள்

கண்ணில் ஏற்படும் புரை பல வகைப்படும். பெரும்பாலான புரைகள் லென்ஸில் ஏற்படும் இரசாயண மாற்றத்தினால் ஏற்படுகின்றன.
# கண்புரை நோய்

## புரையின் வகைகள்

### முதுமைப் புரை

பொதுவாக 50 வயதுக்கு மேற்பட்டவர்களுக்கு இப்புரை ஏற்பட வாய்ப்புண்டு. புரைகளில் 80 சதவிகிதம் முதுமைப் புரையாகும்.
# கண்புரை நோய்

## புரையின் வகைகள்

### பிறவிப் புரை

குழந்தைகளுக்கு அபூர்வமாக இந்தப் புரை நோய் ஏற்படுகிறது. இது கர்ப்பமாக இருக்கும் தாய்க்கு உண்டாகும் நோயாலோ அல்லது பரம்பரை காரணமாகவோ வரலாம்.
# கண்புரை நோய்

## புரையின் வகைகள்

### கண்ணில் அடிபடுவதால் வரும் புரை

இந்தப்புரை எந்த வயதினருக்கும் வரலாம். பலமான அடி, ஊசி முனைக்காயம், வெட்டுக்காயம், அதிகமான வெப்பம், இரசாயனப் பொருட்கள் போன்ற காரணங்களால் லென்ஸ் பாதிக்கப்பட்டு புரை உண்டாகலாம்.
# கண்புரை நோய்

## புரையின் வகைகள்

### பிற நோய்களால் ஏற்படும் புரை

கண்நீர் அழுத்த நோய், கிருஷ்ணபடல அழற்சி, நீரழிவு நோய், கண்ணுக்குள் வளரும் கட்டி போன்ற காரணங்களாலும் புரை உண்டாகலாம்.
# கண்புரை நோய்

## புரையின் வகைகள்

### மருந்துகளால் ஏற்படும் புரை

நீண்ட நாட்கள் ஸ்டீராய்டு சொட்டு மருந்துகளை உபயோகிப்பதாலும், மாத்திரைகளாக உட்கொள்வதாலும் புரை ஏற்படும். குறிப்பாக ஆஸ்துமா மற்றும் மாற்று சிறுநீரக நோயாளிகளுக்கு இப்புரை வர வாய்ப்புகள் அதிகம்.
# கண்புரை நோய்

## தடுப்பு

அறிவியல் முறையிலான தடுப்பு வழிகள் எதுவும் அறியப்படவில்லை எனினும் சூரிய ஒளியிலிருந்து காக்கும் குளிர்க்கண்ணாடிகள் புற ஊதாக்கதிர்களை வடிகட்டி புரை தோன்றும் வயதைத் தள்ளிப் போடலாம் எனக் கூறப்படுகிறது. ஆக்சியேற்றிப்பகைகளான உயிர்சத்துகள் A, C மற்றும் E முதலியன அவை இயற்கையாக விளங்கும் உணவுப்பொருட்களை உண்பதனால் நோய்வரும் நிலையைத் தள்ளிப்போடுவதாகவும் ஆனால் இவற்றை வில்லைகளாக உண்பதால் பயனெதுவும் இல்லை என்றும் சில ஆய்வுகள் கூறுகின்றன.
# கண்புரை நோய்

## சிகிட்சை

மிகவும் வெற்றி கண்ட பொதுவான சிகிட்சை முறை, கண்புரை அறுவை சிகிட்சை செய்யத்தகுந்த நிலைக்கு முதிர்ந்த பிறகு, கண்வில்லை வைக்கப்பட்டுள்ள உறையில் ஓர் கிழிசலை ஏற்படுத்தி மேகமூட்டமான வில்லையை நீக்குவதே ஆகும். இவ்வாறு கண்வில்லையை நீக்குவதில் இருவகை அறுவை முறைகள் உள்ளன:
- உறையிலிருந்து வில்லையை நீக்குதல் (extracapsular cataract extraction, or ECCE)
- உறையுடன் வில்லையை நீக்குதல் (intracapsular cataract extraction, or ICCE).  
முதல்முறையில் கண்வில்லையை மட்டுமே அறுவை சிகிட்சை மூலம் நீக்கப்படும். பெரும்பாலான வில்லையுறை அப்படியே இருக்கும். மிக கூடுதலான அதிர்வெண் உடைய ஒலி அலைகளால் கண்வில்லை சிறுதுகள்களாக உடைக்கப்பட்டு (*phacoemulsification*) வெற்றிட உறிஞ்சி வழியாக உறிஞ்சப்படும்.  
இரண்டாம்(ICCE) முறையில் கண்வில்லை அதன் உறையுடன் அறுவை சிகிட்சை மூலம் நீக்கப்படும். இது தற்போது பெரிதாக பயன்படுத்தப்படுவதில்லை.  
இரண்டு முறைகளிலும் புரைவிழுந்த கண்வில்லை நீக்கப்பட்டு அதனிடத்தில் நெகிழ்வினால் ஆன வில்லையொன்று நிலையாகப் பொருத்தப்படுகிறது. நவீன வில்லை தொழில்நுட்பத்தில் முன்னதாக கிட்டப்பார்வை அல்லது தூரப்பார்வை குறை இருந்தவர்களுக்கு இந்த வில்லையில் அதற்கான திருத்த வடிவமைப்பும் மேற்கொள்ளப்படுவதால் அறுவை சிகிட்சைக்குப் பின்னர் தனியாக கண்ணாடி எதுவும் அணிய வேண்டியதில்லை.  
கண்புரை அறுவைகள் உடலின் அப்பகுதியில் மட்டும் தாக்கமேற்படுத்தும் மயக்க மருந்துகளுடன் செய்யப்படுவதால் நோயாளி அன்றே வீடு திரும்பலாம்.  
கண்வில்லையுறை நீக்கப்படும் இரண்டாம் முறையில் செயற்கை வில்லையை கண்ணினுள்ளே பொருத்த வியலாது. அவர்களுக்கு தடித்த கண்ணாடிகள் அணிய வேண்டியிருக்கும். அத்தகைய தடித்த கண்ணாடிகளின் ஒளிப்பண்புகளால் ஜாக் இன் தி பாக்ஸ் போன்ற நிகழ்வுகள் ஏற்படுகின்றன. இந்தக் கண்ணாடிகளை பராமரிப்பதும் மிகவும் கடினமாகும். இக்காரணங்களால் கண்ணினுள் வில்லைகள் (IOL) பொருத்தவியலும் முதல் முறை நவீன மருத்துவத்தில் பரிந்துரைக்கப்படுகிறது; நோயாளிகளால் பெரிதும் விரும்பப்படுகிறது.
# கண்புரை நோய்

## நோய் வீச்சு

உலக சுகாதார அமைப்பு அறிக்கையின்படி உலகளவில் பார்வையற்றோரில் 48% (18 மில்லியன் மக்கள்) முதிய வயதினால் ஏற்படும் கண்புரையால் பாதிக்கப்பட்டவர்கள். பல நாடுகளில் அறுவை சிகிட்சைச் சேவைகள் போதுமானதாக இல்லையாதலால் பார்வை இழப்பவர் எண்ணிக்கைக் கூடி வருகிறது. மக்கள்தொகையின் வயது ஏற ஏற புரைநோயாளிகளின் எண்ணிக்கையும் கூடுகிறது. வளரும் மற்றும் வளர்ந்த நாடுகளில் பார்வை குறைகள் உள்ளவர்கள் எண்ணிக்கைக்கு முதன்மைக் காரணமாக கண்புரை உள்ளது. அறுவை சிகிட்சைக்கான காத்திருப்பு, அறுவை சிகிட்சை விலை, போதிய தகவலின்மை, போக்குவரத்து போன்ற காரணங்களால் அறுவை சிகிட்சை மேம்பட்ட வளரும் நாடுகளிலும் கண்புரையால் பார்வைத்திறன் குறைந்தவர்கள் இருக்கக்கூடும்.  
ஐக்கிய அமெரிக்காவில் 52 முதல் 64 வயதுடையோரில் 42% பேருக்கு கண்புரை நோயுள்ளதாகவும், 65 முதல் 74 வரை உள்ளோருக்கு 60% வரை உள்ளதாகவும், 75 முதல் 85 வயதுடையோருக்கு 91% வரை உள்ளதாகவும்
# கண்புரை நோய்

## வரலாறு

கண்புரை பற்றிய தொன்மையான செய்திகளை விவிலியம் மற்றும் இந்து ஆவணங்களிலிருந்து பெறுகிறோம். முதன் முதலில் இதற்கான அறுவை சிகிட்சையை இந்திய மருத்துவர் சுசுருதா கி. மு ஆறாம் நூற்றாண்டில் உருவாக்கியதாகத் தெரிகிறது. இந்த முறை சீனாவிலும் அறிமுகப்படுத்தப்பட்டது.  
தொன்மையான உரோமாவில் கண்புரை மற்றும் சிகிட்சை குறித்த குறிப்புகள் கி. பி 29 ஆம் ஆண்டு இலத்தீன் கலைகளஞ்சிய ஆசிரியர் ஔலஸ் கார்னியலஸ் செல்சஸ் எழுதிய *தெ மெடிசன்* (De Medicinae) புத்தகத்தில் உள்ளன. கண் மருத்துவத்துறையில் உரோமானியர்கள் சிறந்து விளங்கினர்.  
ஈராக்கிய கண்மருத்துவர் அம்மர் இபின் அலி உறுஞ்சுதல் முறையில் முதன்முதலில் புரையெடுத்தார். ஓர் வெறுமையான உலோக உறுஞ்சுகுழலை கண்ணின் மேல் வைத்து தோலினடி (hypodermic) ஊசி மூலம் புரையை உறிஞ்சினார். கி.பி 1000 ஆம் ஆண்டில் அவர் எழுதிய *Choice of Eye Diseases* என்ற புத்தகத்தில் தாம் எவ்வாறு தோலினடி ஊசியைக் கண்டுபிடிக்கும்போது ஓர் விபத்தாக கண்புரை வெளியேற்றத்தைக் கண்டறிந்ததாக விளக்கியுள்ளார்.
# கண்புரை நோய்

## ஆராய்ச்சிகள்

உடற்கொழுப்பைக் குறைப்பதற்காக பயன்படுத்தப்படும் **ஸ்டாடின்கள்** ஆக்சியேற்றுப்பகையாகவும் விளங்குகின்றன. வயதானவர்களுக்கு வரும் புரைகளில் முதன்மையான மையப்புரை நோய்க்கு ஆக்சிசனேற்றமே முக்கிய காரணியாக விளங்குவதாக்க் கருதப்படுகிறது. ஆகவே மையப்புரை மற்றும் ஸ்டாடின்களிடையே உள்ள தொடர்பை அறிய ஓர் ஆராய்ச்சிக்குழு மைய கண்புரை வர வாய்ப்புள்ள 1299 தன்னார்வலர்களுக்கு ஸ்டாடின் மருந்து கொடுத்து ஓர் ஆய்வு செய்தனர்.அதன் முடிவுகள் ஸ்டாடின்கள் நோய் வருவதை தவிர்ப்பதாகத் தெரிய வந்துள்ளது.  
இதே போன்ற ஆய்வுகள் சத்துகள் *தூதேன்* மற்றும் *சீசாக்சாந்தின்* மீதும் நடத்தப்பட்டன.ஆனால் அவை சரியான முடிவு எட்டக்கூடியனவாக அமையவில்லை. எலிகளிடம் நடத்திய ஆய்வுகளில் மற்றும் பிற சோதனைகளில் பில்பெர்ரி (நாவல் பழம் ?) இரசம் நல்ல முடிவுகளைத் தந்துள்ளது.  
கடந்த சில ஆண்டுகளாக அசிடைல் கார்னோசின் அடங்கிய கண் சொட்டுமருந்துகளை உலகெங்கும் உள்ள ஆயிரக்கணக்கான கண்புரை நோயாளிகள் பயன்படுத்தி வருகின்றனர். இந்த கண்சொட்டுகள் ஆக்சிசனேற்றத்தைக் குறைத்து கண்வில்லை கடினமாவதைக் குறைக்கிறது.,. ஆயினும் சரியான சோதனைகள் நடத்தப்படாததால் இந்த சொட்டு மருந்து பாவிப்பது பலத்த சர்ச்சைக்குள்ளாகி உள்ளது.
# ஊடகச் சுதந்திர சுட்டெண்

**ஊடக சுதந்திர சுட்டெண்** என்பது ஒரு நாட்டில் ஊடகங்கள் எந்த அளவுக்கு சுதந்திரமாக இயங்குகின்றது என்பது பற்றிய ஒரு அளவீடு ஆகும். இது உலகெங்கும் இயங்கும் 14 அமைப்புகள், 130 ஊடகவியாளர்கள், இதர ஆய்வாளர்கள், மனித உரிமை செயற்பாட்டாளர்கள் ஆகியோரிடம் இருந்து பெறப்பட்ட தகவல்களின் அடிப்படையில் அமைந்தாகும். இந்த மதிப்பீட்டை எல்லைகளற்ற செய்தியாளர்கள் அமைப்பு வெளியிடுகிறது. இந்த அறிக்கையில் மிகச் சிறிய நாடுகள் தவிர்த்து 173 நாடுகள் பற்றி தகவல் இடம்பெறுகிறது. ஆகச் சிறந்த நாடுகளாக அயலார்ந்து, நோர்வே, கனடா போன்ற நாடுகள் இடம்பெறுகின்றன. மிகவும் மேசமான நாடுகளாக ஈரான், வட கொரியா, சீனா, பார்மா, இலங்கை (165) ஆகிய நாடுகள் இடம்பெறுகின்றன. இந்தியா ஒரு இடைப்பட்ட நிலையான 118 ஆம் இடத்தில் உள்ளது.
# நொதியம்

**நொதி** அல்லது **நொதியம்** (enzyme) என்னும் புரதப் பொருளானது உயிரினங்களின் உடலில் நிகழும் வேதியியல் வினைகளை விரைவாகச் செய்யத்தூண்டும் ஒரு வினையூக்கி ஆகும். ஏறத்தாழ உடலில் உள்ள எல்லா கலங்களின் இயக்கத்திற்குத் தேவையான எல்லாவற்றுக்கும் இந் நொதியங்கள் தேவைப்படுகின்றன. இவ் வினையூக்கியாகிய நொதி இல்லாவிடில், சில வேதியியல் வினைகள் ஆயிரக்கணக்கான மடங்கு அல்லது மில்லியன் கணக்கான மடங்கு மிக மெதுவாகவே நடக்கும். இப்படி மெதுவாக நடக்க நேரிட்டால் ஓர் உயிர் வாழ இயலாது. எனவே நொதிகள் உயிர்வாழ்வுக்கு இன்றியமையாத ஒன்றாகும். மனித உடலில் 75,000 நொதிகள் இருப்பதாக மதிப்பிட்டிருக்கின்றார்கள்  
உயிரினத்தின் உடலில் உள்ள எல்லாக் கலங்களும் தேவையான நொதிகளை ஆக்குகின்றன என்றாலும் நொதி ஓர் உயிர்ப்பொருள் அல்ல. நொதி, பிற சேர்மங்களுடன் சேர்ந்து நுட்பச் செறிவு மிகுந்த வேதிப்பொருள் அமைப்புகளை உருவாக்கி அதன் வழியே வேதிவினைகள் நிகழ வழி வகுக்கின்றது. ஆனால் நொதி தன் இயல்பு மாறாமல் இருந்து இறுதியில் விடுபடுகின்றது. ஒரு நொதி ஒரு மணித்துளியில் (நிமிடத்தில்) தன் வினையை மில்லியன்கணக்கான தடவை செய்ய வல்லது. மாந்த உடலில் 1000 க்கும் மேலான வெவ்வேறு வகை நொதிகள் உருவாகிச் செயல்படுகின்றன. வினைகளை விரைவுபடுத்துவது மட்டுமின்றி, குறிப்பிட்ட வினைகளை மட்டுமே மிக மிகத் துல்லியமாய், தக்க சூழலில் மட்டுமே, பூட்டும் அதற்கான திறவுகோலும் போல் மிகுதேர்ச்சியுடன் இயக்குகின்றது. இத் துல்லியத் தேர்ச்சியானது நொதிகளின் சிறப்பியல்புகளில் ஒன்று. இன்று அறிந்துள்ளதில் நொதிகள் சுமார் 4000 உயிர்-வேதியியல் வினைகளுக்கு அடிப்படையாக உள்ளன.  
செடிகொடிகளில் ஒளிச்சேர்க்கை நிகழ்வது முதல் மாந்தர்களின் உடலில் உணவு செரிப்பது, மூளை இயங்குவது, இதயம் துடிப்பது, மூச்சு விடுவது ஆகிய அனைத்துமே நொதிகளின் இன்றியமையாத துணையால் நிகழ்வன.
# நொதியம்

## நொதி என்னும் சொல்

தோசை செய்வதற்காக நொதிக்கவைக்கப்பட்ட உளுந்து மற்றும் அரிசி மாவு பொதுமி பொங்கி நிற்கும் காட்சி]]
தமிழில் நொதி என்னுஞ் சொல் **நொதித்தல்** என்னும் வினையடிப் பிறந்தது. புளித்த மாவு பொங்கி வருதலுக்கு நொதித்தல் என்று பெயர். கள், சாராயம் முதலியன உருவாவதும் நொதித்தலால் நிகழ்வது. *நொதுநொதுத்தல்* என்றால் இளகிக் குழைந்து போகுதல். இவை ஈஸ்ட்டு போன்ற நுண்ணுயிர்களில் உள்ள பொருளால் திரண்டு வருவதால் அப்பொருட்களுக்கு நொதி அல்லது நொதியம் என்று பெயர்.
# நொதியம்

## வரலாறு

(Eduard Buchner) நுண்ணுயிரி செல்கள் இல்லாமலே நொதிக்கச் செய்யும் முறையக் கண்டதற்காக, 1907 ஆம் ஆண்டிற்கான வேதியியலுக்கான நோபல் பரிசைப் பெற்றார்.]]  
உண்ணும் இறைச்சி போன்ற உணவானது வயிற்றில் ஊறும் சில நீர்மப் பொருள்களால் செரிக்கப்படுகின்றது எனவும், தாவரத்தில் இருந்து பிரித்து எடுக்கப்பட்ட சில பொருள்களும் வாயில் ஊறும் உமிழ்நீரும் மாவுப் பொருள்களைச் சர்க்கரை போன்ற இனியங்களாக மாற்றுகின்றன எனவும் கி.பி. 1700களின் கடைசியிலும் 1800களின் முன் பகுதியிலும் அறிந்திருந்தனர்.
ஆனால் எம்முறைகளால் இவ்வாறு ஆகின்றது என அறிந்திருக்கவில்லை.  
19 ஆம் நூற்றாண்டில் சர்க்கரைக் கரைசலை ஈஸ்ட்டு என்னும் நுண்ணுயிரியைக் கொண்டு நொதிக்கவைத்து ஆல்க்கஹால் செய்யும் பொழுது லூயி பாஸ்ச்சர் அவர்கள் பின்வரும் முடிவுக்கு வந்தார்: ஆல்க்கஹால் நொதித்ததற்குக் காரணம் ஈஸ்ட்டு செல்களில் உயிர்ப்புடன் இருந்த தன்மையும் அமைப்புதான் காரணம். இறந்து கெட்டுப்போன ஈஸ்ட்டின் செல்களால் அல்ல. ("alcoholic fermentation is an act correlated with the life and organization of the yeast cells, not with the death or putrefaction of the cells.") இதனை லூயி பாஸ்ச்சர் "ferments" (= நொதிக்கக் காரணையாய் இருந்தவை) என்றார்.  
1878 ல் ஜெர்மன் உடலியங்கியல் அறிஞர் வில்ஹெல்ம் கூனே (Wilhelm Kühne) (1837–1900) என்பவர் இன்று ஆங்கிலத்தில் வழங்கும் *என்சைம்* (enzyme) என்னும் சொல்லை ஆக்கினார். இச்சொல் மேற்கத்திய ரொட்டி (bread) ஆக்கப் பயன்படும் முறையைச் சுட்டும் கிரேக்கச் சொல் Greek *ενζυμον* "in leaven" என்பதில் இருந்து பெறப்பட்டது. பிற்காலத்தில் என்சைம் *enzyme* என்னும் இப்பெயர் பெப்சின் (pepsin) பொன்ற உயிரற்ற பொருட்களுக்குப் பயன்பட்டது.  
1897ல் ஜெர்மனியைச் சேர்ந்த எடுவர்டு பூக்னர் பெர்லின் பல்கலைக்கழகத்தில் நிகழ்த்திய ஆய்வுகளின் பயனாய் சக்கரைக் கரைசலை ஈஸ்ட்டு போன்ற நுண்ணுயிரிகள் இல்லாமலே எத்தனால் என்னும் ஆல்க்கஹலாய் நொதிக்கச் செய்யும் முறையைக் கண்டறிந்தார். இதற்குப் பயன்பட்ட பொருளை (நொதியை) சைமேசு. நுண்ணுயிரி செல்கள் இல்லாமலே நொதிக்கச் செய்யும் முறையக் கண்டதற்காக இவர் 1907 ஆம் ஆண்டிற்கான வேதியியலுக்கான நோபல் பரிசைப் பெற்றார் . பூக்னர் அவர்களின் முறையைப் பின்பற்றி நொதிகளுக்கு -ஏசு (-ase) என்னும் பின்னொட்டு சேர்ப்பது இன்று மரபு. எடுத்துக்காட்டாக, கொழுப்புகளைப் பிரித்திளக்கும் லைப்பேசு, பாலில் உள்ள லாக்டோசைப் பிரிக்க உதவும் லாக்ட்டேசு முதலியவற்றைச் சொல்லலாம்.  
இவ்வாறு பல நொதிகள் கண்டறியப்பட்டாலும் அவற்றின் வேதித்தன்மை கண்டறியப்படாமல் இருந்தது. 1926 ஆம் ஆண்டு ஜேம்ஸ் பி. சும்னர் யூரியேசு நொதி ஒரு தூய புரதம் எனக் கண்டறிந்தார். 1937 இல் சும்னர் கேட்டலேஸ் நொதியில் இதே முடிவைக் கண்டறிந்தார். 1930 ஆம் ஆண்டு நார்த்ராப் மற்றும் ஸ்டான்லி ஆகியோர் செரிமான நொதிகளான பெப்சின், டிரிப்சின், கைமோடிரிப்சின் ஆகியவை தூய புரதங்களே என நிறுவினர். இம் மூவருக்கும் 1946 ஆம் ஆண்டு வேதியியலுக்கான நோபல் பரிசு வழங்கப்பட்டது.
# நொதியம்

## உயிரியல் நொதிகளின் வகைப்பாடுகள்

உலகளாவிய உயிர் வேதியியல் மற்றும் மூலக்கூறு உயிரியல் குழுமம் (International Union of Biochemistry and Molecular Biology) நொதிகளை 6 பெரும் வகைகளாகப் பிரித்துள்ளது. இந்த ஒவ்வொரு வகைக்குள்ளும் துணைவகைகள் பல உண்டு. துணைவகைக்குள்ளும் துணைவகைகள் உண்டு. இவ்வாறாக ஒவ்வொரு நொதியும் நான்கு இலக்க நொதியெண்ணால் (ஈ.சி. எண், EC number) அடையாளம் காணப்படுகிறது. எ.கா: 1.1.1.1 என்பது ஆல்க்ககால் டிஐதரோச்செனேசு (Alcohol dehydrogenase) குடும்ப நொதிகளைக் குறிக்கும் நொதிஎண் ஆகும். இக்குடும்பத்தில் ஏழு ஒத்தநொதிகள்(isoenzymes/isozymes) உள்ளன.
அவையாவன,  
- **1. ஆக்சிசனேற்ற—ஒடுக்க நொதிகள்** (Oxidoreductases):
ஒரு வினையில் ஆக்சிசனேற்றம் நடக்கிறதென்றால் ஒடுக்கமும் நடக்கிறதென்று பொருள். ஏனெனில் ஆக்சிசனேற்றி ஒடுக்கமடையும். ஒடுக்கி ஆக்சிசனேற்றமடையும். எனினும் எங்கெல்லாம் முடியுமோ அங்கெல்லாம் ஒடுக்கி எனும் பெயரையே பயன்படுத்த அறிவுறுத்தப்படுகிறது.  
எ.கா: பல உயிரினங்களிலும் செடிகொடியினங்களிலும் காணப்படும் லாக்டேட் டிஐதரோச்செனேசு (Lactate dehydrogenase) (1.1.1.27)  
துணைக்காரணி காட்டப்பட்டுள்ளது.]]
- **2. தொகுதி மாற்றும் நொதிகள்** (Transferases):
இவை, கரிமம், நைட்ரசன், பாசுப்பரசு (C- N- P-) ஆகிய உடைய வேதி வினைக்குழுக்களை (எ.கா: மெத்தில், கிளைக்கோசைல்) இடம் மாற்றுகின்றன.  
**எ.கா:** சிரைன் ஐதராக்சி மெத்தில்டிரான்சுஃவெரேசு(Serine hydroxymethyltransferase)  
- **3. நீராற் பகுக்கும் நொதிகள்** (ஐதராலேசு):
நீரைச் சோ்ப்பதன் மூலம் கரிம-கரிம, கரிம-ஆக்சிச, கரிம-நைட்ரச (C-C, C-O, C-N) போன்ற பிணைப்புகளைப் பிரிவடைகின்றன.
** எ.கா:** யூரியேசு (Urease) (EC 3.5.1.5)
::(NH<sub>2</sub>)<sub>2</sub>CO + H<sub>2</sub>O → CO<sub>2</sub> + 2NH<sub>3</sub>  
யூரியா + நீர் --> கார்பன்-டை-ஆக்சைடு + அம்மோனியா
::(NH<sub>2</sub>)<sub>2</sub>CO + H<sub>2</sub>O → CO<sub>2</sub> + 2NH<sub>3</sub>
(யூரியாவை நீராற் பகுத்து அமோனியாவைப் பெறலாம் என முதலில் கண்டறிந்தவர் வோலார் ஆவார்)  
- **4. இணைக்கும் நொதிகள்** (லைகேசு):
அதிக ஆற்றல் உள்ள பாசுப்பேட்டுகளை நீராற் பகுப்பதன் மூலம் கார்பனுக்கும் -O, -N, -Sக்கும் இடையே பிணைப்பை உருவாக்குகின்றன.
**எ.கா:** பைருவேட் கார்பாக்சிலேசு  
- **5. உடைக்கும் நொதிகள்** (லையேசு):
C-C / C-N / C-S இடையிலான பிணைப்பை உடைத்து இரட்டைப் பிணைப்பை உருவாக்குகின்றன.
**எ.கா:** பைருவேட் டி கார்பாக்சிலேசு  
- **6. இணைவடிவ நொதிகள்** (ஐசோமரேசு):
- ** எ.கா:** மெத்தில் மலோனைல் கோ ஏ மியூட்டேசு
# நொதியம்

## நொதியங்களின் கட்டமைப்பும் தொழிற்பாடுகளும்

நொதியங்கள் அனைத்தும் கோளப்புரதங்களாகும். பொதுவாக அனைத்து நொதியங்களும் அதிகளவான அமினோ அமிலங்கள் பெப்தைட்டுப் பிணைப்பால் இணைக்கப்பட்டு புடையான அல்லது புடைச்சிறைக் புரதக் கட்டமைப்புடன் தொழிற்படுகின்றன. சில RNA நொதியங்களும் அறியப்பட்டுள்ளன. இவை விசேடமாக ரைபோசைம் என அழைக்கப்படுகின்றன. நொதியங்களின் தொழிற்பாட்டை அவற்றின் முப்பரிமாணக் கட்டமைப்பே தீர்மானிக்கின்றன. அமினோ அமிலங்கள் இடையே உள்ள ஐதரசன் பிணைப்புக்கள், நீர்-வெறுப்பு இடைத்தாக்கம், இருசல்பைட்டுப் பிணைப்புக்கள் காரணமாக நொதியங்கள் அவற்றுக்குரிய தனித்துவமான முப்பரிமாணக் கட்டமைப்பை அடைகின்றன. நொதியத்தின் சிறிய உயிர்ப்பு நிலையம் என்னும் பகுதியே உயிர்வேதியல் தாக்கங்களை ஊக்குவிக்கும் பிரதேசமாகத் தொழிற்படும். இதனைத் தவிர நொதியத்தில் துணைக் காரணியும், நிரோதிகளும் இணைவதற்கான இடங்களும் காணப்படலாம். நொதியங்களில் சில 64 போன்ற குறைவான அமினோ அமிலங்களாலே ஆக்கப்பட்டிருந்தாலும், அனேகமானவை 2500 போன்ற அதிக எண்ணிக்கையிலான அமினோ அமிலங்களால் ஆக்கப்பட்டிருக்கலாம்.
எவ்வாறு வேதியல் தாக்கங்களில் அசேதன ஊக்கிகள் தாக்கத்தில் உபோயகிக்கப்படாமல் தாக்க வேகத்தைக் கூட்டுகின்றனவோ, அவ்வாறே நொதியங்களும் தொழிற்படுகின்றன. மிகச் சொற்பளவான நொதியத்தால் தாக்க வேகத்தைப் பன் மடங்கு உயர்த்த முடியும். இதனால் இவை *உயிரியல் ஊக்கிகள்* எனவும் அழைக்கப்படுகின்றன. சாதாரண நிலமைகளில் நடைபெற முடியாத (ஏவற்சக்தி அதிகமென்பதால்) தாக்கங்களை நொதியங்கள் ஊக்குவித்து நடைபெறச் செய்கின்றன.
வெப்பநிலையை உயர்த்துவதால், கரைசலின் pH ஐ மாற்றுவதால், நிரோதிகளைச் சேர்ப்பதால், இரசாயனங்களைச் சேர்ப்பதால் நொதியங்களை அமைப்பழியச் செய்ய முடியும். நொதியங்களின் முப்பரிமாணக் கட்டமைப்பை மாற்றியமைப்பதால் நொதிய அமைப்பழிவு நடைபெறுகின்றது. நொதியங்களைப் பொறுத்து அவை மீள்சேர்க்கை அடையுமா இல்லையா என்பது தீர்மானிக்கப்படும்.
# நொதியம்

## நொதியங்களின் கட்டமைப்பும் தொழிற்பாடுகளும்

### உயிர்ப்பு நிலையம்

ஒவ்வொரு நொதியிலும் சில குறிப்பிட்ட அமினோ அமிலத் தொடா்கள் சோ்ந்து வினைபடுபொருள் (கீழ்ப்படை) வந்து பிணைவதற்கு ஏற்றாற்போல் ஒரு முப்பரிமாண அமைப்பை உருவாக்குகின்றன. இவ்விடமே இயங்கிடம் அல்லது உயிர்ப்பு நிலையம் (Active Site) எனப்படும். இது தான் ஒரு நொதியின் தனித்தன்மையை (specificity) /துல்லியத்தன்மையை முடிவு செய்கின்றன. இயங்கிடத்தில் வினைபடுபொருள் வந்து சோ்ந்து நொதியக் கீழ்ப்படைச் சிக்கல் (Enzyme-substrate-complex) உண்டாகிறது. இது பின்னால் நொதி-வினைவிளைபொருளாய் மாறியதும் நொதியும் வினைவிளை பொருளும் தனித்தனியே பிரிந்து விடுகின்றன. இதனால் நொதியம் மீண்டும் மீண்டும் செயற்பட்டு குறித்த உயிர்வேதியல் தாக்கத்தை ஊக்குவிக்கின்றது.
=== நொதியத் தொழிற்பாட்டுக்கு அவசியமான புரதமற்ற பதார்த்தங்கள் துணைக்காரணிகள் (co-factors) என அழைக்கப்படுகின்றன. துணைக்காரணிகள் மூன்று வகைப்படுகின்றன. அவை அசேதனப் பதார்த்தங்கள், சங்கலிதக் கூட்டங்கள், மற்றும் துணை நொதியங்கள் என்பனவாகும். சில நொதியங்கள் எவ்வித துணைக்காரணிகளும் இன்றிச் செயற்பட முடியுமாயினும் பல நொதியங்களின் தொழிற்பாட்டுக்கு துணைக் காரணிகள் இன்றியமையாதவையாய் உள்ளன.
- அசேதனப் பதார்த்தங்கள்: உலோக அயன்கள், இரும்பு சல்பைட்டுச் சேர்வைகள் போன்ற நொதியங்களுடன் உறுதியாகப் பிணைக்கப்பட்டுள்ள பதார்த்தங்கள்.
- சங்கலிதக் கூட்டம் (prosthetic group): நொதியத்துடன் உறுதியாகப் பிணைந்துள்ள, நொதியத் தொழிற்பாட்டுக்கு அவசியமான சேதனச் சேர்வைகள். ஹீம், பிளேவின் போன்றவை சங்கலிதக் கூட்டங்களாகும்.
- துணை நொதியம் (co-enzyme): நொதியத்துடன் தளர்வாகப் பிணைந்துள்ள சேதனச் சேர்வைகள். முக்கிய சக்திச் சேர்வையான ATP, NAD+, துணை நொதியம் A என்பன இதற்கு உதாரணங்களாகும்.
# நொதியம்

## நொதியங்களின் கட்டமைப்பும் தொழிற்பாடுகளும்

### நொதிகளின் தனித்தன்மை

நொதிகள் மிகுந்த தனித்துவம் (specificity) உடையவை. ஒரு நொதி ஒரு குறிப்பிட்ட வகை வேதிவினையில் தான் வினையூக்கியாகச் செயல்படும். ஆதலால் அவை ஒன்று அல்லது சில வினைபடுபொருட்களுடன் மட்டுமே சேரும்.
# நொதியம்

## துணைக்காரணிகள்

நொதியத் தொழிற்பாட்டுக்கு அவசியமான புரதமற்ற பதார்த்தங்கள் துணைக்காரணிகள் (co-factors) என அழைக்கப்படுகின்றன. துணைக்காரணிகள் மூன்று வகைப்படுகின்றன. அவை அசேதனப் பதார்த்தங்கள், சங்கலிதக் கூட்டங்கள், மற்றும் துணை நொதியங்கள் என்பனவாகும். சில நொதியங்கள் எவ்வித துணைக்காரணிகளும் இன்றிச் செயற்பட முடியுமாயினும் பல நொதியங்களின் தொழிற்பாட்டுக்கு துணைக் காரணிகள் இன்றியமையாதவையாய் உள்ளன.
- அசேதனப் பதார்த்தங்கள்: உலோக அயன்கள், இரும்பு சல்பைட்டுச் சேர்வைகள் போன்ற நொதியங்களுடன் உறுதியாகப் பிணைக்கப்பட்டுள்ள பதார்த்தங்கள்.
- சங்கலிதக் கூட்டம் (prosthetic group): நொதியத்துடன் உறுதியாகப் பிணைந்துள்ள, நொதியத் தொழிற்பாட்டுக்கு அவசியமான சேதனச் சேர்வைகள். ஹீம், பிளேவின் போன்றவை சங்கலிதக் கூட்டங்களாகும்.
- துணை நொதியம் (co-enzyme): நொதியத்துடன் தளர்வாகப் பிணைந்துள்ள சேதனச் சேர்வைகள். முக்கிய சக்திச் சேர்வையான ATP, NAD+, துணை நொதியம் A என்பன இதற்கு உதாரணங்களாகும்.
# நொதியம்

## நிரோதிப்பு

நொதியத் தாக்க வீதத்தைத் தடுக்கின்ற அல்லது குறைக்கின்ற இரசாயனப் பதார்த்தங்கள் நிரோதிகள் என அழைக்கப்படுகின்றன. சில நிரோதிகள் தாக்கங்களைக் கட்டுப்படுத்த உயிரியாலேயே தொகுக்கப்பட்டு விடுவிக்கப்படுகின்றது. ஏனைய சில விஷங்களின் உள்ளடக்கங்களாக உள்ளன. இவை வெவ்வேறு முறைகளில் தொழிற்பட்டாலும், இவற்றின் தொழிற்பாட்டால் கீழ்ப்படை/ கீழ்ப்படைகள் நொதிய உயிர்ப்பு நிலையத்துடன் இணைவது தடுக்கப்படும். மூன்று வகையான நிரோதிகள் அறியப்பட்டுள்ளன:
- போட்டிக்குரிய மீளும் நிரோதி: கீழ்ப்படையின் கட்டமைப்பை ஒத்த பதார்த்தங்கள், நொதிய உயிர்ப்பு நிலையத்துடன் தற்காலிகமாக இணைந்து கீழ்ப்படை தாக்கமடைவதைத் தடுக்கும் நிரோதிகள். கீழ்ப்படைச் செறிவை அதிகரிப்பதன் மூலம் மீண்டும் தாக்க வேகத்தை அதிகரிக்கலாம். இவை பொதுவாக உயிரிகளால் சுரந்து விடப்படும் சேதனப் பதார்த்தங்களாக உள்ளன.
- போட்டிக்குரிய மீளா நிரோதி: நொதிய உயிர்ப்பு நிலையத்துடன் நிரந்தரமாக இணைந்து கொள்ளும் பதார்த்தங்கள். இதனால் நொதியத் தாக்கம் முற்றாக நிறுத்தப்படும். பாதரசம், ஆர்சனிக் ஆகிய பார உலோகங்களின் அயன்கள் மீளாத போட்டிக்குரிய நிரோதிகளாக உள்ளன.
- போட்டியின்றிய மீளும் நிரோதிகள்: நொதியத்தின் உயிர்ப்பு நிலையமல்லாத வேறு தானத்துடன் இணைந்து நொதியக் கட்டமைப்பைத் தற்காலிகமாக மாற்றியமைத்து நொதியத் தாக்க வீதத்தைக் குறைக்கும் நிரோதிகள். நிரோதியை அகற்றுவதன் மூலம் தாக்க வீதத்தை வழமைக்குக் கொண்டு வரலாம். சயனைட் அயன்கள் (CN<sup>-</sup>) இவ்வகை நிரோதிக்குச் சிறந்த உதாரணமாகும்.
# குவி வில்லை

இயற்பியலில் வில்லை ஒன்றின் இருபக்கமும் குவிந்து இருந்தால், அது **குவிவில்லை** (*Convex lens*) என்றழைக்கப்படுகிறது. இவை குவிலென்சுகள் என்றும் தமிழகத்தில் அழைக்கப்படுகின்றன. இலங்கையில் குவிவு வில்லை என்றும் அழைக்கப்படுகிறது. இது தன்மீது விழும் இணை ஒளிக்கற்றைகளை, ஒரு குறிப்பிட்ட புள்ளியில் குவிக்கும் இயல்பைப் பெற்றுள்ளது. குவிவில்லைகளில் பலவகை உள்ளன. நம் கண்ணில் இருப்பது, இருபக்க குவிவில்லை ஆகும்.  
குழி மற்றும் குவி வில்லைகள் இரண்டிற்கும் உருப்பெருக்கச் சமன்பாடு பொருந்தும்.
# குவி வில்லை

## குவிவில்லையின் பலன்கள்

- குவிவில்லைகளே பற்பல சோதனைக் கருவிகளில் பயன்படுத்தப்படுகின்றன. எ.கா: நுண்ணோக்கி, தொலைநோக்கி, இருகண் நோக்கி, போன்றவை.
- வானவியல்: 2008 ஆம் ஆண்டில், பிரபஞ்சத்தில் 23% அமைந்துள்ள, ஆயினும் கண்ணுக்குப் புலப்படாத இருட் பிண்டம் (Dark Matter) எனப்படும் மர்மமான பொருள் இருப்பதைக் கண்டிருக்கிறார்கள். அபிள் விண்வெளித் தொலைநோக்கி மூலம், இருட்பிண்டத்தின் தளப்பரப்பு அறிய நிபுணர் பயன்படுத்திய பொறிநுணுக்க முறை, *ஈர்ப்பாற்றல் வில்லை வளைவு முறை* (*Gravitational Lensing*) ஆகும். ஒரு நோக்காளர் தூரத்திலிருக்கும் விண்மீன் பேரடை ஒன்றை உளாவும் போது, இடையில் ஓர் இருட்பிண்டம் இருந்தால், விண்மீன் பேரடையிலிருந்து எழும் ஒளிக்கோடு, வளைக்கப்பட்டு இரண்டு பிம்பங்கள் தோன்றுகின்றன. பற்பலச் சிறிய குவிவில்லைகள் மூலம் தெரிவது போல, பல பிம்பங்கள் காணப்படுகின்றன. அச்சிறு குவிவில்லைகள், ஒவ்வொன்றும் ஒரு துண்டு இருட்பிண்டம் என நிரூபிக்கப்பட்டுள்ளது.
- இருபக்கக் குவிவில்லையால் தோன்றும் பிம்பமானது, தலைகீழாகத் தான் உண்டாகும். அப்படியிருக்க நம் கண்ணில் தெரியும் பிம்பமானது நமக்கு நேராகத் தெரிவதற்கு, நமது கண்ணிலுள்ள நரம்பு மண்டல அமைப்பின் சிறப்பான செயற்பாடே ஆகும்.
# மச்சகந்தி

மச்சம் என்பது "மீன்" எனவும் கந்தி என்பது "நாற்றம்" எனவும் பொருள்படும். **மச்சகந்தி** என்பது உடலில் "மீன் நாற்றத்தை உடைய பெண்ணைக் " குறிக்கும். இவள் "தாசன்" என்ற வலைஞனின் வளர்ப்பு மகள் ஆவாள். இவளுடைய அழகில் மயங்கிய பராசர முனிவர், இவளுடைய உடலில் வீசிய மீன் நாற்றத்தைப் போக்கி நறுமணம் வீசச்செய்தார். இவளுடைய பெயரையும் "சத்தியவதி" என்று மாற்றினார். இவளுக்கும் பராசர முனிவருக்கும் பிறந்தவர் வியாசர் என புராணங்கள் கூறுகின்றன. பின்னாளில் சத்தியவதி, சந்தனுவை மணந்தாள். சித்ராங்கதனும்விசித்திரவீரியனும் இவளது மகன்கள்.
# விக்கிப்பீடியா:ஆலமரத்தடி/தொகுப்பு58

## நாடுகள் வாரியாக, துறைகள் வாரியாக எதிர் நாடு வாரியாக, துறை வாரியாக

ஆங்கிலத்தில் by country, by subject என்றே கூறுகிறார்கள். அதுவே இங்கும் பொருந்தும் என்று நினைக்கிறேன். எனவே  
- நாடு வாரியாக தமிழ் xxx
- துறை வாரியாக xxx  
இங்கு நாடு வாரியாகத் என்றுமா ??!!  
நன்றி. --Natkeeran 02:35, 2 சூன் 2011 (UTC)  
:”கள்” வராது என்றே எனக்குப் படுகிறது.--சோடாபாட்டில்<sup>உரையாடுக</sup> 08:42, 6 சூன் 2011 (UTC)
::தமிழைப் பொறுத்தவரை வெளியிடப்படும் பக்கத்தினை ஒட்டி பன்மையில் நாடுகள் வாரியாக, துறைகள் வாரியாக என்றே வரும் என எண்ணுகிறேன். தமிழகத்தில் "கள்" வராமல் இருக்கலாம், தமிழில் வரும் என்று எண்ணுகிறேன் :)) --மணியன் 13:45, 10 சூன் 2011 (UTC)  
:: ம்ம்...முடிவு என்ன??? --Natkeeran 04:26, 11 சூன் 2011 (UTC)
# விக்கிப்பீடியா:ஆலமரத்தடி/தொகுப்பு58

## தமிழ் நூல்கள் எதிர் தமிழ் நூற்கள் எது சரி, எது கூடப் பொருத்தம் ??

தமிழ் நூல்கள் எதிர் தமிழ் நூற்கள் எது சரி, எது கூடப் பொருத்தம் ??--Natkeeran 22:15, 11 சூன் 2011 (UTC)
:நான் அறிந்தவரை தமிழ் நூல்கள் என்பதே பொருந்தும். இரண்டுமே பெயர்சொற்கள்.* நூற்* என்ற உரிச்சொல், நூற்குறிப்பு என பெயர்ச்சொல்லுக்கு முன்னர் தான் அமைவது வழமை.<sub><big>≈</big></sub>00:31, 12 சூன் 2011 (UTC) <font color = "black"><b>த</font><font color = "blue">♥</font><font color = "black">உழவன்</font></small><span>**<sup>+<small><font color = "grey">உரை..</font></small></sup>**</span>
::நற்கீரனுக்கு அவரது பயனர் உரையாடல் பகுதியில் நான் எழுதிய கருத்து மற்றவர்களின் கருத்துக்காக இங்கும் தருகிறேன். நற்கீரன், சரியாக எழுதுவதென்றால் 1972-ஆம் அல்லது 1972ம் அல்லது 1972-ம் என வர வேண்டும். பொதுவாக விக்கிப் பகுப்புகளில் **1972 திரைப்படங்கள்** மற்றும் **1972 தமிழ்த் திரைப்படங்கள்** எனப் பகுப்பிட்டால் போதும். 1972ஆம் ஆண்டு வெளிவந்த தமிழ்த் திரைப்படங்கள் என நீட்டி முழக்கி எழுத வேண்டிய அவசியம் இல்லை. ஆங்கில விக்கிப்பீடியாவிலும் இவ்வாறே பகுப்புகளைத் தொடங்கியிருக்கிறார்கள். இது போலவே 1972 நிகழ்வுகள், 1972 பிறப்புகள், 1972 இறப்புகள் என வரும். 1972 ஆம் ஆண்டில் இறந்தவர்கள் என எழுதத் தேவையில்லை. எனவே இவற்றை முழுவதுமாக மாற்றுவதானால் உங்கள் தானியங்கி **அணுக்கம்** பெற்று மாற்றுவது நல்லது. நேற்று அண்மைய மாற்றங்கள் பகுதியில் சில விசமத் தொகுப்புகள் கவனிக்கப்படாமலேயே போய் விட்டன.--Kanags <sup>\உரையாடுக</sup> 00:59, 12 சூன் 2011 (UTC)  
:: நன்றி. உங்கள் பரிந்துரைகள் படியே நிறைவேற்றுகிறேன். --Natkeeran 01:44, 12 சூன் 2011 (UTC)  
:: பின்வருவற்றுக்கும் உங்கள் பரிந்துரையைக் கூறவும்:
- வகைப் படி தமிழ்த் திரைப்படங்கள்
- வகைகள் வாரியாகத் தமிழ்த் திரைப்படங்கள்
- வகை வாரியாகத் தமிழ்த் திரைப்படங்கள்  
:: * ஆண்டு வாரியாகத் எதிர் ஆண்டுகள் வாரியாகத்  
--Natkeeran 01:50, 12 சூன் 2011 (UTC)  
இது போன்ற உரையாடல்களை விக்கிப்பீடியா பேச்சு:நடைக் கையேடு பக்கத்தில் மேற்கொண்டால் பிற்காலத்தில் தேடி அடைய உதவும். தனித்தனிப் பேச்சுப் பக்கங்கள், கையேட்டுப் பக்கங்களில் இட வேண்டிய அனைத்தையும் ஆலமரத்தடியில் இடுவதால் இங்கு நெரிசலைக் குறைக்கலாமே :) --இரவி 09:13, 25 சூன் 2011 (UTC)
# விக்கிப்பீடியா:ஆலமரத்தடி/தொகுப்பு58

## வேண்டிய பக்கங்கள் இற்றைப்படுத்தல்

சிறப்புப் பக்கங்களில் *வேண்டிய பக்கங்களில்* உள்ள தரவுகள் கடைசியாக 00:58, 23 அக்டோபர் 2009 இல் இற்றைப்படுத்தப்பட்டுள்ளன. இதனை எங்ஙனம் இற்றைப்படுத்துவது ? மேலும் தமிழ் விக்கிப்பீடியாவில் உள்ள பக்கங்களும் "வேண்டிய பக்கங்களாக" காட்டப்பட்டுள்ளன. யாரேனும் விக்கிமீடீயா வல்லுனர்கள் ஆவன செய்ய வேண்டுகிறேன்.--மணியன் 07:36, 16 சூன் 2011 (UTC)
: ஆங்கில விக்கி கூட 2009 அக்டோபர் வரையே இற்றைப்படுத்தப்பட்டுள்ளது. ஆகவே இது சற்று சிரமமானதாக இருக்கலாம். எனினும் தமிழ் விக்கியை இற்றைப்படுத்தினால் எழுத்துப்பிழை அல்லது மாற்று முறைமை (தமிழக வழக்கு/இலங்கை வழக்கு போன்றவை) காரணமாக சிவப்பு இணைப்புகளாகத் தோன்றும் சொற்களைச் சரிசெய்வது போன்ற பராமரிப்பு வேலைகளுக்கு மிக மிக உதவியாக இருக்கும். --சிவகோசரன் 09:12, 16 சூன் 2011 (UTC)
# விக்கிப்பீடியா:ஆலமரத்தடி/தொகுப்பு58

## This Is A Music: Reclaiming an Untouchable Drum

- This Is A Music: Reclaiming an Untouchable Drum - Trailer
--Natkeeran 03:44, 17 சூன் 2011 (UTC)
- பறை (இசைக்கருவி) இணைக்க வேண்டியது. தமிழக கிராமக் கோவில்களில், இந்த இசை, இன்றும் துடிப்போடு வாழ்கிறது. அதன் மேன்மையைப் பற்றி, சில துளிகள் உங்கள் தொடுப்பில் அறிந்தேன். அதற்கு ஆடாதோரும், அழுகாதோரும் இவ்வுலகில் இருக்க முடியாது. மனதை வெல்லும் இசைஞர்களுக்கு தான், மானத்தில் பாங்கு. என்று இந்நிலை மாறும்?<sub><big>≈</big></sub>07:05, 21 சூன் 2011 (UTC)<font color = "black"><b>த</font><font color = "blue">♥</font><font color = "black">உழவன்</font></small><span>**<sup>+<small><font color = "grey">உரை..</font></small></sup>**</span>
# விக்கிப்பீடியா:ஆலமரத்தடி/தொகுப்பு58

## விக்கிப்பீடியாவை உலகப்பாரம்பரியக் களமாக்கல்

விக்கிப்பீடியாவை உலகப் பாரம்பரியக் களமாக்கும் மனுவில் கையெழுத்திட இங்கு சொடுக்குங்கள்! படிவத்தை நிரப்பியதோடன்றி உங்கள் அஞ்சல் பெட்டிக்கு வரும் மின்னஞ்சலில் உள்ள இணைப்பை சொடுக்கி கையொப்பமிட்டதை உறுதி செய்யுங்கள். நன்றி! --மரு. பெ. கார்த்திகேயன் (karthi.dr) 18:41, 20 சூன் 2011 (UTC)
1. உங்களின் வழிகாட்டலுக்கு மிக்க நன்றி. ஓரிருநிமிடங்கள் தான் ஆகியது. பலரையும் செய்யத்தூண்டுகிறேன்.<sub><big>≈</big></sub>06:47, 21 சூன் 2011 (UTC)<font color = "black"><b>த</font><font color = "blue">♥</font><font color = "black">உழவன்</font></small><span>**<sup>+<small><font color = "grey">உரை..</font></small></sup>**</span>
# விக்கிப்பீடியா:ஆலமரத்தடி/தொகுப்பு58

## கூகுள் மொழிபெயர்ப்புத் திட்டம்

Google Translate welcomes you to the Indic web  
கூகிளின் இந்திய மொழிகள் மொழிபெயர்ப்புத் திட்டம் ஏன் நிறுத்தப்பட்டது என்பதற்கு காரணம் புலனாகிறது. ஏன் திருத்த மறுத்து புதிய கட்டுரைகள் மட்டும் எழுதுவோம் என்று அடம் பிடித்ததற்கும் காரணம் புலனாகிறது. அவர்கள் வேண்டியது கிடைத்து விட்டது. முடித்து விட்டுப் போய்விட்டார்கள். திட்டத்தின் எதிர்காலம் பற்றி ஒருங்கிணைப்பாளருக்கு அனுப்பபட்ட மின்னஞ்சல்களுக்கும் ஒரு பதிலும் இல்லை. இவர்களை நம்பி திட்டத்தைத் தொடர்ந்திருந்தால், மேலும் பல ஆயிரம் கட்டுரைகள் அரைகுறை பாழ்நிலையில் இருந்திருக்கும்.  
இனி நாம் தான் உள்ள கட்டுரைகளை சீராக்கத் தொடங்க வேண்டும். மிக மோசமான மொழிபெயர்ப்புகள் உள்ள கட்டுரைகளைக் குறுங்கட்டுரைகளாக்கவதிலிருந்து தொடங்கலாம்.--சோடாபாட்டில்<sup>உரையாடுக</sup> 03:47, 22 சூன் 2011 (UTC)
:அம்மொழிபெயர்ப்பு குப்பைகள் அதிகம் சேராவண்ணம் தடுத்த, பலரது உழைப்பும்(குறிப்பாக இரவி, சுந்தர்) மிகவும் பாராட்டுக்குரியது. இனி இங்கிருப்பதை செம்மையாக்குவோம்.<sub><big>≈</big></sub>04:20, 22 சூன் 2011 (UTC)<font color = "black"><b>த</font><font color = "blue">♥</font><font color = "black">உழவன்</font></small><span>**<sup>+<small><font color = "grey">உரை..</font></small></sup>**</span>  
::மருத்துவத் துறை சார் கட்டுரைகள் சிலவற்றைத் திருத்தலாம் என்று படித்துப் பார்த்தால் தலையே சுற்றுகிறது. இருந்தாலும் சில நல்ல கட்டுரைகள் இருக்கின்றன. பெரிய கட்டுரைகளை ஐந்து ஆறாய்ப் பிரித்து குறுங்கட்டுரைகளாக்கலாம் என இருக்கிறேன். --மரு. பெ. கார்த்திகேயன் (karthi.dr) 04:34, 22 சூன் 2011 (UTC)  
:அதே நிலைமைதான் எனக்கும், கார்த்திகேயன். சில கட்டுரைகளோ மிகவும் பிழையானதாக உள்ளது, சிலவற்றைத் திருத்த முற்பட்டால் சினம்தான் உண்டாகின்றது, திருத்துவதை விட அதே கட்டுரையை முதலில் இருந்து எழுதலாமோ எனத் தோன்றுகிறது. உயிர்ச்சத்து ஏ எனும் கட்டுரை பல மாதங்களாகத் திருத்திக்கொண்டு உள்ளேன்!! இதைவிடப் பலமடங்கு "குப்பையான" மருத்துவக் கட்டுரைகள் உள்ளன. கூகிள் மொழிபெயர்ப்பு மருத்துவக் கட்டுரைகள் என்று ஒரு வார்ப்புரு உருவாக்கினால் அனைத்து கூகிள் மருத்துவக்கட்டுரைகளையும் ஒருங்கிணைக்கலாம் எனக் கருதுகிறேன்.--செந்தி<small><sup><font color="green" size="">//உரையாடுக//</font></sup></small> 13:22, 22 சூன் 2011 (UTC)
# விக்கிப்பீடியா:ஆலமரத்தடி/தொகுப்பு58

## இன்னொரு கூகுள் தலைவலி